KS PRAPRETNO
PRAPRETNO PRI HRASTNIKU DEL -37
1430 HRASTNIK

Prapretno, 12.7.2023

Zadeva: 2. sestnek KS Prapretno

Predsednik KS Prapretno je sklical sestanek članov sveta KS. Predsednik pozdravi vse prisotne in predlaga dnevni red, ki ga člani soglasno sprejmejo.  
Prisotni: Ivan Urbajs, Stane Štepec, Jasmina Janjić, Maja Jenko in Tanja Jovan.

Dnevni red:
Ad1)  Aktualno dogajanje
Ad2) Krajevni praznik
Ad4) Participatorni proračun
Ad4) Razno

Ad1)
Predsednik KS omeni zbor krajanov, na katerem je prišlo do malenkostnega spora glede postavitve III. faze sončne elektrarne. Plan srečanja krajanov ni bil, da bi se tema vrtela predvsem okrog sončne elektrarne in HSE, temveč naj bi se obdelale še druge teme, kot so kanalizacija, urejanje cest,…
Predsednik se je po srečanju dobil z županom in direktorjem HSE in predlagal, da se sredstva, ki ji jih bo občina pridobila iz naslova postavitve sončne elektrarne, uporabijo v Prapretnem.
Pozanimal se je glede cestnih ovir, ki naj bi jih postavili, ker se spet pojavljajo ljudje, ki se čez Prapretno vozijo z neprimerno hitrostjo. Jasmina predlaga tudi, da bi se iz Prapretna proti Pleskemu postavilo znak, da je vožnja dovoljenja samo za prebivalce in dostavo. Člani sveta se dogovorijo, da se v primeru pojavljanja prehitre vožnje obvesti PP Hrastnik.
Predsednik izpostavi zaskrbljenost, ker se večkrat obrne na občino oglede urejanja okolice, za katero skrbijo oni in Komunala Hrastnik, vendar ni nobenega odziva. 
Za črpanje 18.000 EUR je predsednik prosil na občino, naj se pozanimajo kakšne kable in kakšne luči je potrebno dobiti za razsvetljavo pešpoti Prapretno -  Hrastnik. Želel je, da bi bila razsvetljava urejena do krajevnega praznika.
Pred krajevnim praznikom bi še enkrat sklicali srečanje krajanov.
Sklep 1: Pridobitev sredstev iz naslova sončne elektrarne.	
Sklep 2: V primeru ponavljanja prehitre vožnje čez KS se obvesti PP Hrastnik.
Sklep 3: Poraba 18.000 EUR.

Ad2)
Krajevni praznik bi se organiziral v septembru. Letos bi ga izvedli v Prapretnem ne na Trati. Naredili bi power point v smislu Prapretno skoz čas, ki bi se ves čas vrtel na projektorju, ena od idej je tudi, da bi se naredila razstava slik Vinka Hrovatiča. Čez dan bi se organiziralo otvoritev dela preplastene ceste, medvaški turnir v nogometu in pikadi. Za otroke bi postavili napihljiva igrala. Pekli bi palačinke. 

Ad3)
Za participatorni proračun je namenjenih 5.000 EUR. 
Predsednik ponovno predlaga ureditev otroškega igrišča na strehi »šanka«, ki je postavljen na že obstoječem športnem objektu. 
Potrebno pa je spodbuditi krajane, da podajo predloge za participatorni proračun. Obrazci za oddajo predlogov so dosegljivi na spletni strani Občine Hrastnik.

Ad4)
Člani KS Prapretno se dogovorijo, da se naslednjič sestanejo v avgustu.

Sestanek se je končal ob 21:30 uri.

								                Svet KS Prapretno

